**Жамбыл облыстық Қоғамдық кеңесі**

**төралқасының кеңейтілген отырысының**

**ХАТТАМАСЫ**

**Тараз қ. №42 16 қараша 2023 ж.**

**Қатысушылар:**

1. Қоғамдық кеңес мүшелері, төралқа мүшелері *(тізім бойынша)*
2. БАҚ өкілдері

**Шақырылғандар:**

1. Сматов Қанат Ералиевич - Жамбыл облысы Полиция департаментінің басшысының орынбасары;

 2. Керебаев Нұржан Серикович – Тараз қаласы полиция басқармасының жергілікті полиция қызметінің бастығы, полиция подполковнигі;

 2. Байхожаев Берікбол Ұзақұлы – Адам құқықтары жөніндегі уәкілдің Жамбыл облысы бойынша өкілі;

 3. Саденов Бақытжан Жаматұлы – Жамбыл облысы әкімдігінің терроризмге қарсы қызметті үйлестіру және құқық қорғау органдарымен жұмыс бөлімінің басшысы;

 4. Момынқұлов Шәкір Мадиярбекұлы - Жамбыл облысы әкімдігінің ауыл шаруашылығы басқармасы басшысының орынбасары

***КҮН ТӘРТІБІ:***

 1. «Қоғамдық кеңестер туралы» ҚР Заңының 5-бабы 1-тармағы 13-тармақшасына сәйкес жергілікті деңгейде заңдылықты қамтамасыз ету және адам мен азаматтың құқықтарын және бостандықтарын сақтау мәселелері бойынша ақпарат

 *БАЯНДАМАШЫ: Жамбыл облысы Полиция департаментінің басшысының орынбасары Сматов Қайрат Ералиевич, Тараз қаласы полиция басқармасының жергілікті полиция қызметінің бастығы, полиция подполковнигі* *Керебаев Нұржан Серикович*

2. «2023 жылға тыңайтқыштарға (органикалық тыңайтқыштарды қоспағанда) арналған субсидиялар тізбесі мен нормаларын, сондай-ақ тыңайтқыштарды (органикалық тыңайтқыштарды қоспағанда) субсидиялауға арналған бюджет қаражатының көлемдерін бекіту туралы» облыс әкімінің қаулы жобасы

 *БАЯНДАМАШЫ: Жамбыл облысы әкімдігінің ауыл шаруашылығы басқармасы басшысының орынбасары Момынқұлов Шәкір Мадиярбекұлы*

3. Жамбыл, Қордай аудандарында акваөсіру шаруашылықтарын субсидиялауға жүргізілген мониторинг барысы туралы

 *БАЯНДАМАШЫ: Жамбыл облыстық Қоғамдық кеңесінің мониторингтік топ мүшесі Зәуірбеков Әуесхан Әскербекұлы*

4. Облыстық «Үміт» бөбектер үйі педагог қызметкерлерінің арыз-шағымы туралы

*БАЯНДАМАШЫ: Жамбыл облыстық Қоғамдық кеңесінің хатшысы – Орынбаева Жанар Рымбекқызы*

5. Kaz.kenes электронды республикалық порталына жіберілген арыз-шағымдар туралы

*БАЯНДАМАШЫ: Жамбыл облыстық Қоғамдық кеңесінің хатшысы – Орынбаева Жанар Рымбекқызы*

**Төрағалық етуші - Марат Жаңабекұлы Абдраимов**

**М.Абдраимов:** Құрметті әріптестер, ҚР «Қоғамдық кеңестер туралы» Заңының 5-бабы 1-тармағы 13)-тармақшасында айқындалған қоғамдық кеңестердің өкілеттіктеріне сәйкес, мемлекеттік құпияларды не Қазақстан Республикасының заңдарымен қорғалатын өзге де құпияларды құрайтын мәліметтерді қоспағанда жергілікті деңгейде заңдылықты қамтамасыз ету және адам мен азаматтың құқықтарын және бостандықтарын сақтау мәселелері бойынша тиісті әкімшілік-аумақтық бірлік шегінде құқық қоргау органдары басшыларының ***ақпаратын тыңдау*** көзделген.

Ақпарат тыңдаудың негізгі мақсаты Қоғамдық кеңес пен облыстық Полиция департаментінің бірлескен жұмыстарын ұйымдастыру, әріптестік тетіктерін қалыптастыру, азаматтық қоғамға қызмет жасау.

Қоғамдық кеңеске облысымыздағы заңдылықты қамтамасыз ету және адам мен азаматтың құқықтарын және бостандықтарын сақтау мәселелері бойынша ***ақпаратты*** беретін Жамбыл облысы Полиция департаментінің басшысының орынбасары ***Сматов Қайрат Ералыұлы***.

**Қ.Сматовтың ақпараты тыңдалды.**

**Төраға:** Құрметті кеңес мүшелері, баяндамашыға сұрақтарыңыз бар ма?

**Сұрақтар мен ұсынымдар:**

**Б.Байхожаев:** Аудандық полиция бөлімшелерінің барлығын аралап шықтым, Байзақ, Талас, Жамбыл фронт-офистер жұмыс істеп тұр. Ал, Мойынқұм ауданы мен Сарысу аудандарында есіктері жабық, адамдары жоқ. Мүмкіндігі шектеулі азаматтарға кіру мүмкіндігі жоқ, пандустар сәйкес келмейді, тактильді жолдар жоқ. Сонымен қатар, Сарысу ауданында болған кезде біздің көзімізше арызбен келгендер болды, оларды дежурный «тергеушілерге барып, сол жақтан жазыңыз»,- деп жіберіп жатыр. Фронт-офистер, канцелярия қабылдау керек емес пе? Есігі жабық фронт-офисті кейін ашты, енді арыздарды қабылдайтын адам жоқ, столдар жоқ, орындықтар жоқ. Сіздер жалпы сол аудандарды аралайсыздар ма?

**Қ.Сматов:** Сұрағыңыз орынды. Аудандарда кезегімен құрылыстар жүріп жатыр. Ескі ғимараттарды жаңаға ауыстырып, қазіргі фронт-офистер жаңартылып жатыр, біраз аудандарда ендігі жылдан бастап құрылыс жұмыстар басталады. Біраз сын ескертулер айтылып, тапсырма берілді, қазір жұмыстар дұрысталып жатыр.

**Б.Байхожаев:** Менадам құқықтары жөніндегі уәкілдің Жамбыл облысы бойынша өкілімін, бізге шағымдар көп түседі. Басым көпшілігі полиция органдарының қызметкерлеріне түсіп жатады. Сол жерде ұстау кезінде, тергеу жүргізу кезінде заң талаптары сақталмайды, заңсыз қамады, ұрып-соқты деген арыз-шағымдар бар. Сотқа дейін тергеуді және жазаны орындау сатысында азаматтардың құқықтары мен бостандықтарын сақтауын қамтамасыз ету нұсқаулығы бар, соның 4-тармағына сәйкес адамды ұстаған кезде техника арқылы бейнежазбаға жазылуы керек. Жалпы осы мәселе сіздерде қалай жұмыс істейді, ертен мен запрос жіберсем, бейнежазбаларды тауып бере аласыздар ма?

**Қ.Сматов:** Ол бізде департамент басшысының бақылауында тұр, отдел полициялардың ішінде дежурныйдан бастап, әр қызметтік бөлмеде бейнекамералар жұмыс істеп тұр.

**Ж.Нұрахова:** Осыдан бір екі апта бұрын біз кеңес мүшелерімен бардық ДВД-ға, местный полицияның басшысын таппадық, ол командировкада деді. Бізге орынбасары жауап берді, «біз қамтамасыз етіп отырмыз, пәтер алып беріп жатырмыз», -деп. Мысалы, 3-этажда местный полицияның басшысы отырады ма? Сол жерде әжетханасында не су жоқ. Егерде жұмыс орнында жағдай жасалмаған болса, басқаларға қалай жағдай жасайды?

**Қ.Сматов:** Қазіргі таңда осы мәселе бойынша құрылыс жұмыстары жүргізіліп жатыр. Қызметтік бөлмелерде, акт залдарда әжетхана бойынша кезегімен құрылыстар жүргізіліп жатыр.

**Ж.Нұрахова**: Кезек келгенше не істейді сонда?

**Қ.Сматов**: Кешегі күнге дейін болған негізі, бір ақауларға байланысты өшіп қалмаса.

**М.Абдраимов:** Ғимараттар бойынша өте орынды, бұны ұсыным ретінде жазуымызға мүмкіндігіміз бар, жұмыс орнының талаптары, санитарлық нормалары туралы. Былтыр қаңтар оқиғаларына байланысты, алдын-ала тергеудегі азаматтардың жағдайы жайында комиссия құрамына кірдім. Тексеру барысында ғимараттардың мүмкіндіктері шектеулі, ескі стандарттар екенін байқадық, қәзіргі айтылып отырған мәселелерде де осы сұрақтар көтеріліп отыр.

**А.Даулетбаева:** Менде бір ұсыныс бар, қазір заводской РОВД-да құрылыс жұмыстары жүргізіліп жатыр. Бағана айтып кеткендей мүгедектігі бар адамдарға жағдай жасалмаған, бір мүгедектігі бар қызбен арыз жазуға барған кезде, 4 сағат далада тұрдық кіре алмай. Соны ескерсеңіздер.

**Ә.Зәуірбеков:** Мен Айтиев көшесінде тұрамын, облыстық аурухана төңірегінде жолдың бәріне жол белгілері қойылып, тоқтауға болмайды деген. Қанша жыл болды байқағаным, жол полициялары келіп, құжаттарын алып жататын. Кейінгі кезде 1-2 рет байқадым, құжаттарын алмас бұрын, ескертеді. Сол дәстүрді ары қарай жалғастырсаңыздар. Президентіміз өз жолдауында буллингке тап болғандарға көмек көрсету туралы, қоғамдық тәртіпті бұзатын араңдатушылық әрекетке қатаң тосқауыл қоюға тапсырма берді. Құқық қорғау мекемелерінің жұмысы дұрыс атқарылмай отыр, яғни заң үстемдігін қамтамасыз етпейді. Мысалы, көшедегі вандализм, кейбір азаматтардың тәртіпсіздігі, неше түрлі тұрмыстық жанжалдар еліміздің абыройына нұқсан келтіреді. Осы зорлық-зомбылық мәселелері бойынша сіздер қандай жұмыстар жүргізіп жатсыздар? Құқықтық тәртіпті бұзатын адамдар туралы сіздерде қаншалықты ақпарат бар? Қоғамдағы тәртіпсіздіктің алдын-алу мақсатында қандай жұмыстар жүргізесіздер?

**Қ.Сматов:** Сіз өзіңіз атап өткендей автокөліктерге тұрақтарға ескерту бағыты бойынша жұмыстар жүргізіліп жатыр. Тұрақты орындар болмағаннан кейін, қазір барлығына тек ескерту жүргізіліп жатыр. Келесі зорлық-зомбылық мәселесі бойынша, қазір бізде ең басты мәселе министрдің құқық бұзушылығы бойынша елбасымыздың тапсырмасы. Сол бағытта барлық төмен жағдайдағы отбасылар, ішімдікке құмар азаматтар есепке алынып, жеке-жеке бақылауда тұр. Күнделікті таңғы мәжіліс жиналысымызда департамент басшысы осы бойынша баяндама жасайды. Жұмыстар өз деңгейінде атқарылып жатыр.

**М.Есеев:** Сізге бір ұсынысым бар еді, ішкі істер органдары ҚР-ның зейнетке шыққан қызметкерлеріне тұрғын үй кодексінде пәтер берілмейді деп көрсетілген, ал арнайы бағдарламаларда әскери зейнетке шыққан қызметкерлерге пәтер беріледі. Сіздердің тараптарыңыздан өздеріңіздің зейнетке шыққан қызметкерлеріңізге қандай да бір өтемақы, қызметтік пәтер беріліп жатыр ма? Немесе жергілікті әкімшілікке, болмаса жоғары министрлікке ұсыныстар беріліп жатыр ма? Өйткені, қазір мен бір іс жүргізіп жатырмын, ішкі істер органдарында 20 жыл бойы қызмет етті, не үйі жоқ. Оған компенсация берейін десе, ол заңда қарастырылмаған. Соған сіздер альтернатива ретінде қандай ұсыныстар қарастырасыздар?

**Қ.Сматов:** Бізде зейнетке шыққан соң оклад 3-4 млн арасында берілетін. Ішкі істер министрлігінде ол мәселе қарастырылмаған.

**Р.Рахманбердиев:** Біздің бүгінгі отырысымыздың күн тәртібіндегі мәселе жергілікті деңгейде заңдылықты қамтамасыз ету және адам мен азаматтың құқықтарын және бостандықтарын сақтау мәселелері бойынша ақпарат, біздің облысымызда қазір құқықтық заңдылықты қамтамасыз ету деңгейі қалай? Құқық бұзушылықтың саны қалай болып жатыр, қай түрлері төмендеп, қай түрлері көбейіп жатыр, осы бойынша ақпаратыңыз бар ма?

**Қ.Сматов**: Кешірім сұраймын, осы сұрақтар бойынша жергілікті полицияның басшысы өзі шығып, толық ақпарат беріп өтсе.

**М.Абдраимов:** Қайрат Ералыұлы, біздің арамызда сізге қойылатын сұрақтар көп, қаңтар оқиғасы болды. Осы жерде 1 жыл бойы былтыр жұмыс жасадық. Енді мен сіз бар кезде бір ұсыныс айтайын, осы қоғамдық кеңес бар, адам құқығы бойынша өкіл бар, ата-ана кеңесінің төрағасы бар, бала құқығы бойынша өкіл бар, осылар жиналып телехабар арқылы жұмыстар жүргізуге ұсыныстар берсек, мысалы, «телевидениеде қандай деңгейде жұмыстар жүргізіліп жатыр, адам құқығы қалай қорғалып жатыр, оған полиция департаментінің тарапынан қандай істер атқарылуда, осыған орай қоғамдық кеңес қандай ықпал жасауы мүмкін, халықтың үнін жеткізіп тұр ма, жеткізбей тұр ма» деген сұрақтар бойынша ұсыныс жасасақ. Қалай қарайсыз?

**Қ.Сматов**: Иә, әрине ақылдасып, жұмыс жасауға болады.

**Н.Жувандыкова**: Бірінші мәселе, әлеуметтік желілерде жарияланған материалдар туралы айтып өттіңіз ғой, бізде әлеуметтік желіде өкінішке орай сіздердің тараптарыңыздан кері байланыс жоқ деп айтуға болады, мүмкін таңдаулы сұрақтарға жауап беретін боларсыздар, мен өзім белгілеген кезде жауап болған жоқ. Екінші мәселе, сіз қылмысты ашу туралы айтып өттіңіз, енді білетін болсақ әлеуметтік желіден бөлек БАҚ беттерінде де жазылып жүр, қылмыс ашу мәселе жөнінен Жамбыл облысы ҚР бойынша төменгі рейтингтардың қатарында, осыған не кедергі? Қашан және қалай жұмыс жасайсыздар? Осыны жақсарту бойынша ұсыныс, нақты бір схема немесе нақты бір жұмыс жасау жолдары бар ма? Келесі, сіздерде былтыр «қоғамдық қауіпсіздікті қамтамасыз ету» деген өте әдемі жоба іске асқан болатын, оның қорытындысы бойынша сіздер 1 жыл ішінде жергілікті әкімдікке ұсыныстар беру керек едіңіздер. Былтырғы жылдың қорытындысымен қанша ұсыныс бердіңіздер? Оның қаншасын әкімдік қабылдап, орындады осы кезге дейін? Биылғы жылды айтпай-ақ қояйық, былтырғы 2022 жылдың қорытындысы бойынша айтып берсеңіз.

**Н.Керебаев:** Әлеуметтік парақшаларымыз бар, сол жерде жұмыстар жүргізіп жатырмыз. Қазіргі таңда сіздер парақшаларымызға жазатын болсаңыздар, әлеуметтік желіні мониторинг жасап отырған қызметкерлеріміз бар, сіздерге міндетті түрде жауап қайтаратын болады. Кездесулер ұйымдастыру мәселесіне келетін болсақ, бізде кесте құрылған, кесте бойынша учаскелік полиция қызметкерлері мектептерде тұрғындарды жинап, ай сайын 1 кездесу өткізеді. Мен өзім осы жылдың қорытындысы бойынша 10-нан аса мектептерде кездесу өткіздім.

**Н.Жувандыкова**: Қай учаскелер бойынша?

**Н.Керебаев: №**30, №7 мектептерде өткіздік.

**Н.Жувандыкова**: Жоқ, мен сізден жоба аясында сұрап тұрмын. Жоба аясында сіздер, яғни жергілікті полиция баруларыңыз керек еді. Сіз қазір қай учаскеде жұмыс, анализ жүріп жатыр, білесіз бе?

**Н.Керебаев**: Қала бойынша 11 участок бар, осы учаскелер бойынша жұмыс атқарып жатырмыз. Қазіргі таңда 4 участокті аралап өттік, учаскелік инспекторлар пәтерлерді аралап, түсіндірме жұмыстар жүргізуде.

**Н.Жувандыкова**: Жоба аясында қанша ұсыныс берілді және орындалды?

**С.Рысбаева:** Жақсы үрдіс бастадыңыздар, бірақ соны енді кішкентай балалардың арасында ғана емес, мектеп оқушыларының арасында да жүргізсеңіздер. Себебі, мектеп оқушылары арасында буллинг бар, төбелес бар, түнгі жүріс бар.

**М.Есеев**: Қанша мектепке ИДН бөлінген?

**Н.Керебаев:** Бізде қазіргі таңда мектептерге инспекторлар бөлінген, одан бөлек бізде колледждер бар. Қазір 1 мектепте 1 ИДН отырады.

**Төраға:** Құрметті төралқа мүшелері, комиссия мүшелері! Басқа да сұрақтарымыз болса, ұсыным ретінде жіберуге мүмкіндігіміз бар.

**ШЕШІМ: *Жамбыл облысы Полиция департаментінің заңдылықты қамтамасыз ету және адам мен азаматтың құқықтарын және бостандықтарын сақтау мәселелері бойынша ақпараты назарға алынсын***.

 **М.Абдраимов:** Әріптестер, күн тәртібі бойынша «2023 жылға тыңайтқыштарға (органикалық тыңайтқыштарды қоспағанда) арналған субсидиялар тізбесі мен нормаларын, сондай-ақ тыңайтқыштарды (органикалық тыңайтқыштарды қоспағанда) субсидиялауға арналған бюджет қаражатының көлемдерін бекіту туралы» Жамбыл облысы әкімдігінің 2023 жылғы 23 ақпандағы №26 қаулысына өзгеріс енгізу туралы қаулы жобасы талқыланады.

Жобаны қарауға негіздеме ретінде Ауыл шаруашылығы басқармасы тарапынан ұсынылған құжаттар:

- «2023 жылға тыңайтқыштарға (органикалық тыңайтқыштарды қоспағанда) арналған субсидиялар тізбесі мен нормаларын, сондай-ақ тыңайтқыштарды (органикалық тыңайтқыштарды қоспағанда) субсидиялауға арналған бюджет қаражатының көлемдерін бекіту туралы» Жамбыл облысы әкімдігінің 2023 жылғы 23 ақпандағы № 26 қаулысына өзгеріс енгізу туралы қаулы жобасына **қосымша;**

**-** «2023 жылға тыңайтқыштарға (органикалық тыңайтқыштарды қоспағанда) арналған субсидиялар тізбесі мен нормаларын, сондай-ақ тыңайтқыштарды (органикалық тыңайтқыштарды қоспағанда) субсидиялауға арналған бюджет қаражатының көлемдерін бекіту туралы» Жамбыл облысы әкімдігінің 2023 жылғы 23 ақпандағы № 26 қаулысына өзгеріс енгізу туралы қаулы **жобасы.**

Қаулы жобасының негіздемелік анықтамаларына түсініктеме баяндама Жамбыл облысы әкімдігінің ауыл шаруашылығы басқармасы басшысының орынбасары ***Момынқұлов Шәкір Мадиярбекұлына*** беріледі.

**Ш.Момынқұловтың хабарламасы тыңдалды.**

**Төраға:** Қаулы жобасы бойынша баяндамашыға сұрақтарыңыз бар ма?

**Сұрақтар мен ұсынымдар:**

**М.Абдраимов:** Жергілікті бюджеттен 330 млн, ал республикалық бюджеттен 1 млрд 179 млн бөлінген. Осының екеуінің арасында жергілікті бюджеттен мынандай болуға тиіс деген процентное отношение бар ма?

**Ш.Момынқұлов**: 330 млн өткен жылы игерілмей қалған қаражат, біз оны тұқымдарға тыңайтқыш алуға қосымша сұрап отырмыз.

**Р.Рахманбердиев**: Биылғы жылы қай заводқа қанша қаражат бөлініп отыр?

**Ш.Момынқұлов**: Бұл жерде негізгі қолдан алатын өзіміздің өңірлік фосфорлық тыңайтқыштардан 7,5 тоннодан астам алынып отыр. Сонымен қатар, 16 мыңға жуық Ақтау қаласында орналасқан азотты тыңайтқыштардан шаруа қожалықтары алып отыр. Соның біз 50% субсидиялап отырмыз.

**Р.Бегалиев:** Биылғы жылы тыңайтқышты көп адамдар ала алмай қалды. Себебі, бірінші сен 100% төлейсін, кейін артынан тыңайтқыштарды береміз дейді. Мысалы, өзіміздің 2 аудан осы жағдайда ала алмай қалды. Қаулы жобаға игерілді деп жазылып тұр, бұл жерде қалай болып жатыр.

**Ш.Момынқұлов**: Бұл жерде КазАзот тарапынан берілетін тыңайтқыштар шаруаларға 50% жеңілдікпен беріліп жатыр. Ереже талаптары бойынша өндірушілер өндірген тыңайтқыштарды шаруашалар 50% жеңілдікпен алуға болады және 100% төлеген жағдайда шаруа өзінің тиісті субсидиясын алады. КазАзот осы бағдарлама бойынша жұмыс жасап жатыр, ал Казфосфат тыңайтқыш өндіруші заводы бұрын бұл бағдарламамен жұмыс жасамаған, қазіргі таңда ортаға КАЗ КЕМИКАЛ ТРЕЙД деген сатушыны, яғни, посредник кіргізіп отыр. Ол посредник болғандықтан, 50% жеңілдікпен тыңайтқыштарды шаруаларға тарататын құқығы жоқ, сол себепті 100% төлеп алып жатыр.

**Төраға:** Құрметті төралқа мүшелері, комиссия мүшелері! Нормативтік-құқықтық актінің жобасын қарау қорытындылары бойынша шешім қоғамдық кеңес мүшелерінің жалпы санының көпшілік дауысымен қабылданады. Дауыс берулеріңізді сұраймын.

Қолдайды – 16 адам; Қарсы –жоқ; Қалыс –жоқ.

**ШЕШІМ: *Дауыс беру қорытындыларын ескере отырып, Қоғамдық кеңес отырысында қаралған нормативтік-құқықтық актінің жобасы қабылдансын***.

**М.Абдраимов:** Келесі мәселе, Жамбыл, Қордай аудандарында акваөсіру шаруашылықтарын субсидиялауға жүргізілген мониторинг барысы туралы, сөз Жамбыл облыстық Қоғамдық кеңесінің мониторингтік топ мүшесі Зәуірбеков Әуесхан Әскербекұлына *беріледі.*

**Ә.Зәуірбековтың хабарламасы тыңдалды.**

**Төраға:** Акваөсіру шаруашылығын дамытуға берілген субсидияның мақсатты жұмсалуына мониторинг жүргізуді басқа аудандарда да жалғастыру қажет.

**М.Абдраимов:** Келесі мәселе, облыстық «Үміт» бөбектер үйінің педагог қызметкерлерінің және Kaz.kenes электронды республикалық порталына жіберілген арыз-шағымдар туралы, сөз Жамбыл облыстық Қоғамдық кеңесінің хатшысы Орынбаева Жанар Рымбековнаға *беріледі.*

**Ж.Орынбаеваның хабарламасы тыңдалды.**

**ШЕШІМ: *Азаматтардың арыз-шағымдары бойынша тиісті мемлекеттік органдармен жұмыс жүргізуді ұйымдастыру мақсатында қоғамдық кеңес мүшелерімен қатар адам құқығы бойынша өкіл және мүдделі тараптар қатысуымен арнайы топтар құру.***

 **Жамбыл облыстық**

 **Қоғамдық кеңесінің төрағасы М.Абдраимов**